Source: http://www.epi.sk/zz/2007-537
Timestamp: 2019-04-19 09:29:42+00:00
Document Index: 10922688

Matched Legal Cases: ['§ 5', '§ 5', '§ 40', '§ 79', '§ 83', '§ 18', '§ 40', '§ 41', '§ 83', '§ 83', '§ 143', '§ 268', '§ 268']

Účinnosť od 01.01.2013 do30.06.2019 (za 2 mesiace)
1. V § 5a ods. 3 sa slová „služby alebo colník“ nahrádzajú slovami „služby, colník alebo občan po skončení služobného pomeru“ a za slovo „zaobchádzania“ sa vkladajú slová „podľa odseku 1“.
2. § 5a sa dopĺňa odsekom 7, ktorý znie:
„(7) Na štátnu službu colníkov a právne vzťahy súvisiace so vznikom, zmenami a skončením štátnej služby sa vzťahuje osobitný predpis;1a) ustanovenia tohto zákona tým nie sú dotknuté.“.
3. V § 40 sa za odsek 2 vkladajú nové odseky 3 a 4, ktoré znejú:
„(3) Do zálohy pre prechodne nezaradených colníkov sa zaradí aj colník v stálej štátnej službe, ktorý bol so svojím súhlasom vyslaný na vykonávanie funkcie národného experta Slovenskej republiky do inštitúcie Európskej únie. Doba vyslania je najmenej šesť mesiacov a najviac štyri roky. O vyslaní colníka, skončení, skrátení alebo predĺžení jeho vyslania rozhoduje minister na návrh generálneho riaditeľa.
(4) Po dobu zaradenia v zálohe pre prechodne nezaradených colníkov podľa odseku 3 má colník nárok na služobný plat podľa § 79 ods. 1 písm. a) až c), ktorý by mal priznaný, ak by nebol vyslaný na vykonávanie funkcie národného experta Slovenskej republiky do inštitúcie Európskej únie, a osobitný príplatok podľa § 83 ods. 3; tiež mu patria náhrady výdavkov podľa osobitného predpisu11e) okrem náhrad výdavkov, ktoré mu preukázateľne poskytla inštitúcia Európskej únie, do ktorej bol vyslaný.“.
„11e) § 18 až 33a zákona č. 283/2002 Z. z. v znení zákona č. 81/2005 Z. z.“.
4. V § 40 ods. 6 sa číslo „3“ nahrádza číslom „5“.
5. V § 41 ods. 2 sa vypúšťa písmeno r).
6. V § 83 ods. 1 prvej vete sa slová „podľa odseku 2“ nahrádzajú slovami „podľa odsekov 2 a 3“ a v druhej vete sa za slová „Osobitný príplatok určuje“ vkladá čiarka a slová „ak tento zákon neustanovuje inak,“.
7. § 83 sa dopĺňa odsekom 3, ktorý znie:
„(3) Colníkovi v stálej štátnej službe, ktorý je vyslaný na vykonávanie funkcie národného experta Slovenskej republiky do inštitúcie Európskej únie, patrí osobitný príplatok vo výške podľa odseku 1. Osobitný príplatok určuje minister na návrh generálneho riaditeľa.“.
8. § 143 sa dopĺňa odsekom 7, ktorý znie:
„(7) Colníčka po skončení materskej dovolenky má právo vrátiť sa na výkon pôvodnej funkcie za rovnakých podmienok ako pred nástupom na materskú dovolenku; ak návrat na výkon pôvodnej funkcie nie je možný, prevedie sa na inú funkciu za podmienok, ktoré pre ňu nie sú menej priaznivé ako podmienky pred nástupom na materskú dovolenku.“.
9. Za § 268f sa vkladá § 268g, ktorý znie: